അഭിനയ മികവിന് അംഗീകാരം നിരഞ്ജന് അഭിനന്ദന പ്രവാഹം കല്ലമ്ബലം: കൂലിപ്പണിക്കാരായ മാതാപിതാക്കളുടെ മകനായി ജനിച്ച് ഇല്ലായ്മയുടെ നടുവില്നിന്ന് വെള്ളിത്തിരയില് അഭിനയത്തികവ് തെളിയിച്ച് സംസ്ഥാന പുരസ്കാരം നേടിയ നിരഞ്ജന് നാടിെന്റ അഭിനന്ദനപ്രവാഹം. 2020 ലെ സംസ്ഥാന ചലച്ചിത്ര അവാര്ഡില് ശ്യാമപ്രസാദ് സംവിധാനം ചെയ്ത കാസിമിെന്റ കടല് എന്ന ചിത്രത്തില് ബിലാല് എന്ന ബാലെന്റ വേഷം അഭിനയിച്ചാണ് മികച്ച ബാലനടനുള്ള പുരസ്കാരം നാവായിക്കുളം പഞ്ചായത്തിലെ വെട്ടിയറ എന്ന കൊച്ചുഗ്രാമത്തിലേക്ക് എസ്. നിരഞ്ജന് എത്തിച്ചത്. വെട്ടിയറ ആര്.എസ് ലാന്ഡില് കെട്ടിടനിര്മാണ തൊഴിലാളി എസ്. സുമേഷിെന്റയും കശുവണ്ടി ഫാക്ടറി തൊഴിലാളി സുജയുടെയും മകനായ നിരഞ്ജന് നാവായിക്കുളം ഗവ. ഹയര് സെക്കന്ഡറി സ്കൂളിലെ പ്ലസ് ടു ഹുമാനിറ്റീസ് വിഭാഗം വിദ്യാര്ഥിയാണ്. കുട്ടിക്കാലം മുതല് ഫുട്ബാളിലും അഭിനയത്തിലുമായിരുന്നു കമ്ബം. നിരവധി നാടകങ്ങളില് വേഷമിട്ടിട്ടുണ്ട്. അഭിനയത്തിനൊപ്പം മികച്ച ഫുട്ബാളറുമാണ്. സുജിത്ത് വിഘ്നേശ്വര് സംവിധാനം ചെയ്ത രമേശന് ഒരു പേരല്ല എന്ന ചിത്രത്തിലൂടെയാണ് ആദ്യമായി വെള്ളിത്തിരയിലെത്തുന്നത്. കാസിമിെന്റ കടല് എന്ന രണ്ടാമത്തെ ചിത്രത്തില് മികച്ച അഭിനയം കഴ്ചവെച്ചു. യത്തീംഖാനയില് വളരുന്ന ബിലാല് എന്ന അനാഥ ബാലനായാണ് അഭിനയിച്ചത്. പള്ളിക്കൂടത്തില്വെച്ച് കാസിം എന്ന ബാലനുമായി സൗഹൃദത്തിലാകുന്നതും പിന്നീട് ഈ സുഹൃത്തുക്കള് നാട് കാണാനിറങ്ങുന്നതുമാണ് പ്രമേയം. ചിത്രത്തിലെ അഭിനയത്തിന് മികച്ച ജൂറി പ്രശംസയാണ് നിരഞ്ജന് നേടിയത്. വെട്ടിയറ ചിന്ത ഗ്രന്ഥശാലയുടെ പ്രവര്ത്തകര്ക്കും ഇത് അഭിമാന മുഹൂര്ത്തമായി. നിരഞ്ജനെ അഭിനയമേഖലയിലേക്ക് കൈപിടിച്ച് എത്തിച്ചത് ഗ്രന്ഥശാലാപ്രവര്ത്തകരാണ്. ഓണ്ലൈന് ക്ലാസ് സമയത്ത് നിരഞ്ജന് പഠനസൗകര്യം ഇല്ലാത്തതിനാല് ചിന്ത ലൈബ്രറിയുടെ നേതൃത്വത്തിലാണ് മൊബൈല് ഫോണ് വാങ്ങി നല്കിയത്. അടുത്തിടെ വിട്ടുപിരിഞ്ഞ മുത്തശ്ശിയും നിരഞ്ജന് വലിയ പ്രോത്സാഹനം നല്കിയിരുന്നു. തനിക്ക് ലഭിച്ച പുരസ്കാരം നാടിന് സമര്പ്പിക്കുകയാണെന്ന് നിരഞ്ജന് പറഞ്ഞു. നിരഞ്ജന് എല്ലാ സഹായവും നല്കാനുള്ള ഇടപെടല് ഉണ്ടാകുമെന്ന് അഭിനന്ദനവുമായി എത്തിയ വി. ജോയി എം.എല്.എ അറിയിച്ചു.